Janbattitt Dirassar

Janbattitt DirassarGrafia frantximantean Jean-Baptiste, sarrien Janbattitt erabili izan da euskaraz; Jan Battitt (adibidez EKEren webgunean] edota Jamattitt (Euskaltzaindiarenean) idazkerez ere agertu izan da. (Hazparne, Lapurdi, 1937ko otsailaren 17a - ) euskal idazlea eta kazetaria da.

 Bizitza 
Hazparnen jaio zen, Zelhai auzoko Irriberria baserrian, eta egun Ziburun bizi da.

Lehen ikasketak auzoan eta gero Hazparneko San Josep ikastetxe katolikoan egin zituen. Hamazazpi urte zituenetik erretiratu arte kazetaritza izan du lanbide. Lehenik Basque Éclair kazetan frantsesezko kronikak idatzi zituen 10 urtez, eta han Marijane Minaberri edo Gexan Alfaro ezagutu zituen.Mikel ASURMENDI: «Marijane Minaberri: Haurrendako idazle xumea izan naiz ni, bertzerik ez», Argia, 1648. zenbakia, 23-11-1997.. Gero, Basque Éclair erosi zuen Sud Ouest egunkarian jardun zuen, frantsesez zein euskaraz: Donibane Lohizuneko berriak idazten zituen, bai eta euskarazko atal apurrak ere. Egoitza Bordelen duen agerkari hartan 25 urtez aritu zen.

Herria euskarazko astekarian 40 urtez idatzi izan du, lanbidez baino euskaltzalea delako; pilotari buruzko artikuluak egiten hasi zen. 2003tik aldizkariaren zuzendaria da eta 2004tik lehendakaria ere bai.«Herria astekaria», EKEren webgunean.

1996an Sarako Idazleen Biltzarrak ematen dituen bi sarietako bat eman zion,Sarako Biltzarrean saritutakoen zerrenda. eta 2004tik euskaltzain ohorezkoa da.

 Lanak 
Erretiratu ostean frantsesez gutxiago eta euskaraz gehiago idazteari ekin dio. Herrian segitzeaz gain bi liburu argitaratu zaizkio eta oraindik ere Sud Ouestek astero ateratzen duen euskarazko artikulu bakarraren egilea da.Erreferentzia, Euskararen Bloga delakoan.

 Narrazioa 
 Hegiko bordatik (1995, Elkar). Haurtzaroko oroitzapenak.
 Herria irakurtuz. 100 lekukotasun (2018, Begiraleak). Herria aldizkarian idatzitako 100 hitzaurre edo aitzin-solas.

 Nobela 
 Bihotzeko mina (1997, Elkar).
 Bele xuriak (2013, Elkar).

 Erreferentziak 

 Ikus, gainera 
 Sud Ouest
 Gexan Lantziri
 Marijane Minaberri

 Kanpo estekak 
 Janbattitt Dirassar, Literaturaren Zubitegia, zubitegia.armiarma.eus
 Janbattitt Dirassar, mintzoak.eus
 Biografia, erabili.com webgunean, euskaltzain ohorezko izendapenaren karietara.

Kategoria:Lapurdiko idazleak
Kategoria:Euskal idazleak
Kategoria:Lapurdiko kazetariak
Kategoria:Euskal kazetariak
Kategoria:Euskaltzain ohorezkoak
Kategoria:Ziburutarrak
Kategoria:Hazpandarrak